钦定古今图书集成/历象汇编/庶征典/第021卷 > 陈
## 钦定古今图书集成/历象汇编/庶征典/第021卷 > 陈

### 武帝永定三年五月丙辰朔日有蚀之定日变仪宜服衮冕永著为令

按《陈书武帝本纪》，五月丙辰朔，日蚀。有司奏，“旧仪御
前殿，服朱纱袍通天冠。诏曰，此乃前代承用，意有未
同合朔，仰助太阳，宜备衮冕之服。自今以去，永可为
准。”　按《隋书天文志》：“永定三年五月丙辰朔，日有蚀
之。占曰：日蚀，君伤。又曰：日蚀，帝德消。”

### 文帝天嘉元年正月日有冠

按《本纪》云云。　按《隋志》不载。

三年九月戊辰朔，日有蚀之。

按：《本纪》云云。

七年春二月，日无光，乌见。四月，日有交晕。

按《本纪》不载。　按《隋志》，七年二月庚午，日无光，乌见。
占曰：“王者恶之。”其日庚午，吴楚之分野。四月甲子，日
有交晕，白虹贯之。是月癸酉，帝崩。

### 高宗太建四年九月庚子朔日有蚀之

按《本纪》云云。　按《隋志》不载。

六年二月壬辰朔，日有蚀之。

按《本纪》云云。　按《隋志》不载。

十年二月癸亥，日上有背。

按《本纪》不载。　按《隋志》占曰：“其野失地，有叛兵。”甲子，
吴明彻军败于吕梁，将卒并为周军所虏。来年，淮南
之地，尽没于周。

### 后主至德三年正月戊午朔日有蚀之

按《本纪》云云。　按《隋志》不载。